Կաղապար:Տեղեկաքարտ AMOGUS

**Տիգրան Գրիշայի Արզաքանցյան** (օգոստոսի 7, 1966(1966-08-07), Կամո, Հայկական ԽՍՀ, ԽՍՀՄ), հայ գործարար և քաղաքական գործիչ, ՀՀ Ազգային Ժողովի նախկին պատգամավոր։ «Գրեյթ Վելլի» ՀՁ ՍՊԸ սեփականատեր, «Տիգրան Արզաքանցյան» ԲՀ-ի հիմնադիր։

Կենսագրություն
--------------

Ծնվել է 1966 թ․ օգոստոսի 7-ին ՀՍՍՀ Կամո շրջանի Կամո քաղաքում (այժմ՝ Գավառ)։

1979–1984 թթ․ սովորել է Կամոյի անասնաբուժական-անասնաբուծական տեխնիկումում։ 1984–1986 թթ. ծառայել է խորհրդային բանակում։ 1986–1998 թթ. ՌԴ-ում զբաղվել է բիզնեսով։ 1998–2003 թթ. եղել է «Գրեյթ Վելլի» ՀՁ ՍՊԸ տնօրեն։

2003 թ․ հիմնադրել է «Տիգրան Արզաքանցյան» բարեգործական հիմնադրամը, որը տնօրինում է նրա մայրը՝ Վարսենիկ Գրիգորյանը։ 2008 թ․ գնել է Ֆրանսիայում գտնվող Hine Cognac House-ի գործարաններից մեկը։ Տեր է նաև Paramount Gold Mining ՓԲԸ բաժնետոմսերի 51%-ի։

2007 թ. Սեպտեմբերի 26-ին երեք անգամ դանակահարվել է և հրազենից երկու վերք է ստացել Մոսկվայի «Մետրոպոլ» խաղատանը։ Հետաքննության համաձայն՝ 2007 թ․ ավելի քան 30 անգամ այցելել է «Մետրոպոլ» խաղատունը։ 2011 թ․ հայց է ներկայացրել «Երկիր» օրաթերթի դեմ՝ իրեն վիրավորելու համար։

2016 թ․ Հայաստանի պետական եկամուտների կոմիտեն Արզաքանցյանին մեղադրանք է առաջադրել՝ պետությանը խոշոր չափի վնաս պատճառելու համար։

Քաղաքական գործունեություն
-------------------------

2003 թ․ մայիսի 25-ին կայացած խորհրդարանական ընտրություններում ընտրվել է Հայաստանի Ազգային ժողովի երրորդ գումարման պատգամավոր՝ Հայաստանի հանրապետական կուսակցությունից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ է եղել։

2007 թ. Մայիսի 12-ին կայացած խորհրդարանական ընտրություններում ընտրվել է Գեղարքունիքի մարզի 22 ընտրատարածքի Ազգային ժողովի չորրորդ գումարման պատգամավոր՝ ՀՀԿ-ից։ 2007 թ. Հունիսի 19-ից մինչև 2008 թ. Հուլիսի 11 եղել է առողջապահության, մայրության և մանկության հարցերի մշտական հանձնաժողովի անդամ, ապա մինչև 2009 թ. Մայիսի 4-ը՝ սոցիալական հարցերի մշտական հանձնաժողովի անդամ, այնուհետ՝ տնտեսական հարցերի մշտական հանձնաժողովի անդամ է եղել։ Մի շարք աղբյուրներ Արզաքանցյանին նշել են որպես խորհրդարանի նիստերից ամենահաճախակի բացակայողներից մեկը։

2017 թ․ խորհրդարանական ընտրություններում կրկին առաջադրվել է ՀՀԿ պատգամավորության թեկնածու Գեղարքունիքի մարզում, սակայն պարտվել է կուսակիցներին։

Գլխավորելու էր Հայաստանի դեմոկրատական կուսակցության նախընտրական ցուցակը 2021 թ․ հունիսի 21-ին կայանալիք Հայաստանի խորհրդարանական ընտրություններում։ Սակայն հունիսի 10-ին հայտնի դարձավ, որ ԿԸՀ-ն անվավեր է ճանաչել Հայաստանի դեմոկրատական կուսակցության ընտրական ցուցակը գլխավորող Տիգրան Արզաքանցյանի գրանցումը։

Անձնական կյանք
--------------

Առաջին ամուսնությունից ունի երեք երեխա։

Ամուսնացած է Նատալիա Ռոտենբերգի հետ։

Ծանոթագրություններ
------------------

1. 1 2 3 4 5  «Տիգրան Գրիշայի Արզաքանցյան». *www.parliament.am*.
2. ↑  ««Տիգրան Արզաքանցյան» բարեգործական հիմնադրամը 10 տարեկան է». *DeFacto*.
3. ↑  «Настоящее и будущее «Царя Тиграна»». *Simple Wine News* (ռուսերեն).
4. ↑  Սարուխանյան, Վահե. «Պատգամավորը թանկ վճարեց հերթական արկածի համար». *Hetq.am*.
5. ↑  «Тигран Арзаканцян посещал казино "Метрополь" 33 раза». *ИА REGNUM* (ռուսերեն).
6. ↑  Հովհաննիսյան, Լիլիթ. «В Армении суд обязал газету "Еркир" выплатить 500 долларов по иску Арзаканцяна». *www.kavkaz-uzel.eu*. Кавказский Узел.
7. ↑  Աղբալյան, Գագիկ. «Տիգրան Արզաքանցյանը վնաս է պատճառել պետությանը, հայտնվել դատարանում». *Hetq.am*.
8. ↑  «Депутаты, прогуливающие заседания НС, будут подвергнуты денежному взысканию». *www.panorama.am*.
9. ↑  «Республиканская партия Армении обнародовала предвыборный рейтинговый список». *arka.am*.
10. ↑  «Տիգրան Արզաքանցյանը պարտվել է Գեղարքունիքում». *news.am*.
11. ↑  «Տիգրան Արզաքանցյանը կգլխավորի ՀԴԿ ընտրական ցուցակը». *Iravaban.net*.
12. ↑  «Наталья Ротенберг с возлюбленным на королевских скачках Royal Ascot». *www.spletnik.ru*.